MUNICIPIUL CRAIOVA

CONSILIUL LOCAL AL MUNICIPIULUI CRAIOVA


                
          HOTĂRÂREA NR.428
privind modificarea contractului de asociere nr.43/2014 având ca obiect administrarea Sălii Polivalente din Municipiul Craiova, aprobat prin Hotărârea  Consiliului  Local  al Municipiului Craiova nr.291/2014
            Consiliul Local al Municipiului Craiova, întrunit în şedinţa ordinară din data de 27.08.2026;

            Având în vedere referatul de aprobare nr.290593/2026, raportul nr.290743/2026 al Direcţiei Patrimoniu  şi raportul de avizare nr.291048/2026 al Direcţiei Juridice, Asistenţă de Specialitate şi Contencios Administrativ prin care se propune modificarea contractului de asociere nr.43/2014 având ca obiect administrarea Sălii Polivalente din Municipiul Craiova, aprobat prin Hotărârea  Consiliului  Local  al Municipiului Craiova nr.291/2014 și avizele nr.31/2026 al Comisiei I - Buget Finanţe, Studii, Prognoze şi Administrarea Domeniului, nr.27/2026 al Comisiei III - Servicii Publice, Liberã Iniţiativã şi Relaţii Internaţionale și nr.35/2026 al Comisiei V - Juridică, Administraţie Publică şi Drepturi Cetăţeneşti;

              În temeiul art.129 alin.2 lit.d şi e, coroborat cu alin.7 lit.d, e, f şi alin.9 lit.a, art.139 alin.3 lit.f, art.154 alin.1 şi art.196 alin.1 lit.a din Ordonanţa de Urgenţă a Guvernului nr.57/2019 privind Codul administrativ, cu modificările şi completările ulterioare;
hotărĂŞte:

Art.1. Se aprobă modificarea contractului de asociere nr.43/2014 având ca obiect administrarea Sălii Polivalente din Municipiul Craiova, în sensul schimbării denumirii părţii contractante, din Regia Autonomă de Administrare a Domeniului Public şi a Fondului Locativ Craiova, în ECO URBIS Craiova SRL.
Art.2. Se aprobă prelungirea duratei contractului de asociere nr.43/2014, cu o perioadă de 6 ani, începând cu data semnării actului aditional de modificare, cu posibilitatea  prelungii, prin acordul părţilor. 

Art.3. Se împuterniceşte  Primarul Municipiului Craiova să semneze actul adițional de modificare a contractului de asociere nr.43/2014.
Art.4. Se aprobă  modificarea,  în  mod  corespunzător, a Hotărârilor  Consiliului  Local  al Municipiului Craiova nr.291/2014 şi nr.197/2020.
Art.5. Primarul Municipiului Craiova, prin aparatul de specialitate: Compartimentul Administraţie Publică Locală şi Relaţii cu Consiliul Local, Direcţia Patrimoniu şi ECO URBIS Craiova SRL. vor aduce la îndeplinire prevederile prezentei hotărâri.

